Priapism

Priapismiks (priapismus) nimetatakse osade isasloomade (sealhulgas meeste) suguti valulikku, tunde kestvat seksuaalse erutuseta täielikku või osalist jäikpundumist"Meditsiinisõnastik" 608:2004 (erektsiooni), mida ei loeta seotuks seksuaalvahekorraga.

Priapismi ajaline kestvus on varieeruv, mitmete allikate kohaselt hakatakse seda lugema 4 tunnist, kuid andmed varieeruvad ja seisund võib kesta tunde, päevi või nädalaid.

Priapism võib esineda igas vanuses, sh vastsündinutel, kuid sagedamini noortel ja keskealistel meestel ja seda diagnoositakse ilmselgelt füüsilise läbivaatuse käigus, millele lisanduvad radioloogilsed läbivaatused ja laboratoorsed testid.

Priapismi esinemissagedus on 1,5 juhtumit 100 000 inimese kohta aastas.J Cherian, A R Rao, A Thwaini, F Kapasi, I S Shergill ja R Samman, Medical and surgical management of priapism, Postgrad Med J. 2006 veebruar; 82(964): 89–94. doi:  10.1136/pgmj.2005.037291, 
PMCID: PMC2596691, [2017, veebruar 19]

Ka alkoholi, marihuaana ja kokaiini jmt ainete tarvitamine võib isheemilise priapismi esile kutsuda.

Priapismi etioloogia pole selge, seda võivad põhjustada müelopaatia, mitmed ravimid, veresoonkonna kõrvalekalded, peenise kasvajalised haigused, traumad, ämblikuhammustused, lapseea leukeemia aga see võib tekkida ka teadmata põhjustel.

Priapismiga seostatakse neuroloogilisi haigusi, tserebrovaskulaarseid sündmusi, ajukasvajaid, pea- või seljaaju vigastusi ja närvisüsteemi nakkusi (neurosüüfilisega meespatsientidel). Nende tekkemehhanismid erinevad.

Priapismil on levinud 3 alatüüpi isheemiline (venoosne) ja mitteisheemiline (arteriaalne, harilikult valutu) ja stuttering. 
Stuttering priapism on isheemilise priapismi variatsioon, mida iseloomustavad korduvad, valulikud ja mööduvad episoodid.Jong Wook Kim, Ji Yun Chae, Jin Wook Kim jt, Stuttering Priapism in a Patient with Neurosyphilis, World J Mens Health. 23. aprill 2013 ; 31(1): 76–78. doi:  10.5534/wjmh.2013.31.1.76
PMCID: PMC3640157, [2017, veebruar 19]

Inimestel ette tuleva isheemilise priaprismi korral on tegu meditsiinilise hädaolukorraga ja see võib vajada erakorralist meditsiinilist sekkumist.

Kastratsiooni ei peeta harilikult vajalikuks, kuna arvatakse, et seisund pole testosterooni vahendatud.

Kui peenisekoe nekroos või gangreen on ulatuslikud, võidakse kaaluda peenise amputatsiooni (penektoomia) ja kusejuha avamistAutumn P. Davidson, DVM, MS, DACVIM, School of Veterinary Medicine, University of California, Davis, Priapism in Small Animals, [2017, veebruar 19].

Ravimindutseeritud priapism

Priapism, harilikult isheemiline priapism, on mitmete ravimite võimalik kõrvaltoime, sh: 
 erektsioonihäirete raviks peenisesse süstitavad ravimid, mille toimeained on alprostadiil, papaveriin, fentoolamiin jt;
 antidepressandid, fluoksetiin (Prozac), bupropion (Wellbutrin) ja sertraliin; 
 alfaadrenoblokaatorid, sh prasosiin, terasosiin, doksasosiin ja tamsulosiin;
 depressiooni ja ärevushäirete ravis kasutatavad ravimid, toimeainetega hüdroksüsiin, risperidoon (Risperdal), olansapiin (Zyprexa), liitium, klosapiin, kloorpromasiin ja tioridasiin;
 antikoagulandid, nagu varfariin (Coumadin) ja hepariin;
 hormoonid, nagu testosteroon või gonadotropiini vabastajahormoon;  
 aktiivsus- ja tähelepanuhäire ravis kasutatavad ravimid, toimeained metüülfenidaat (Ritalin, Concerta), atomoksetiin (Strattera)Symptoms and causes, [2017, veebruar 19];
 erektsioonihäirete ravis kasutatav ravim Viagra (sildenafiil).

Priapism on esinenud eesnäärmevähki põdevatel meestel kiiritusravi kõrvaltoimena.

Termin "priapism" on tuletatud kreeka viljakus- ja sigitusjõujumala Priapose järgi, kellele olid omased ebaloomulikult võimsad ja pikad erektsioonid.

Priapismi on kirjeldatud juba Vana-Egiptuse papüürustel, näiteks ravi Ebersi papüürusel. Meditsiinikirjanduses on priapismi mainitud 1616Jeffrey Bassett, MD and Jacob Rajfer, MD, Diagnostic and Therapeutic Options for the Management of Ischemic and Nonischemic Priapism, Rev Urol. 2010 talv; 12(1): 56–63. PMCID: PMC2859143, [2017, veebruar 19] 
H. De Petraens'i artiklis "Gonorrhoea, Satyriasis et Priapisme".

 Viited 

Välislingid
Priapismist mees.eu veebilehelt
Sissekanne Encyclopædia Britannicas
 American Urological Association, AUA Guideline on the Management of Priapism
 Inna-Katrin Hein, Ämblikuhammustus võib tekitada neljatunnise erektsiooni, 8. märts 2011

Kategooria:Androloogia
Kategooria:Seksuoloogia